הארכיון של יהודי עיראק

הארכיון של יהודי עיראק (באנגלית: Iraqi Jewish Archive) הוא אוסף גדול של 2,700 ספרים ועשרות אלפי מסמכים יהודיים היסטוריים שנמצאו על ידי צבא ארצות הברית במרתף אחד מבנייני סוכנות הביון הלאומית העיראקית במהלך הפלישה לעיראק בשנת 2003. האוסף כולל מגוון רב של ספרים ומסמכים נדירים, החל בספרי פרשנות לתלמוד בני 500 שנה וכלה במכתבים אישיים שנשלחו בשנות ה-50. סוכנות הביון של המשטר העיראקי אספה את הספרים והמסמכים מבתי כנסת ומוסדות קהילה יהודיים לאחר עלייתם של כמעט כל יהודי עיראק לישראל במבצע עזרא ונחמיה. יהודי עיראק אולצו על ידי ממשלת עיראק להותיר את מרבית רכושם מאחור, וכך גם נותרו הספרים והמסמכים שמרכיבים את הארכיון. הארכיון נמצא על ידי הצבא האמריקאי ב-2003 במצב קשה במרתף מוצף במים. הרולד רוד, עובד הפנטגון שהגיע לעיראק, נחשף לארכיון על ידי ראש האופוזיציה העיראקית בזמנו, בבניין המוחברת' בבגדד. הוא הפעיל את קשריו בארצות הברית ועזר לשימור הארכיון. הארכיון ניצל דרך הקפאה של הספרים במשאיות מיוחדות, ובהמשך על ידי הבאתו לארצות הברית בהסכמת ממשלת עיראק החדשה, תוך התחייבות אמריקאית להחזירו לעיראק בסוף תקופה של שימור והצגה של פריטים נבחרים. הארכיון הגיע לוושינגטון וטופל על ידי הארכיון הלאומי של ארצות הברית. בעלות של 3 מיליון דולר, הארכיון אמור לעבור דיגיטציה ולהיות נגיש באופן מלא באינטרנט, ולבסוף הספרים והמסמכים הנדירים אמורים להיות מוחזרים לעיראק. מספר רב של ארגונים יהודיים התגייסו במאמץ למנוע את החזרת הארכיון לעיראק, בנימוק שהארכיון הוא רכוש יהודי גנוב. אולם, נוכח ההתחייבות החוזית האמריקאית להחזיר את הארכיון, משפטנים חלוקים בדעתם אם יש עילה משפטית להותיר את הארכיון בארצות הברית. בפברואר 2014 הסנאט האמריקאי העביר החלטה בפה אחד הקוראת לנשיא ברק אובמה לפתוח משא ומתן חדש על הסכם ההחזרה של הארכיון לעיראק. במאי של אותה שונה פורסם כי ממשלות ארצות הברית ועיראק הגיעו להסכמה כי מרבית פריטי הארכיון יישארו בארצות הברית עד ספטמבר 2018. בספטמבר 2017, פנתה ח"כ ענת ברקו לראש הממשלה ושר החוץ בנימין נתניהו במכתב רשמי למניעת החזרת הארכיון לידיים עיראקיות: "יש לעשות הכל כדי למנוע את הגעת החומרים הללו לידי המשטר בעיראק, אשר יעשה הכל כדי למחות את זכר החיים היהודיים העתיקים ובעלי המורשת המפוארת בעיראק... מקומו של הגנזך הוא במדינת ישראל במוזיאון ליהדות בבל, זהו קניין רוחני, השייך לעם היהודי". בספטמבר 2017 נשלח מכתב רשמי מטעם צאצאי יהדות בבל וארגונים העוסקים בהשבת רכוש יהדות המזרח לשגרירות ארצות הברית בישראל בבקשה להעביר את הארכיון לידיהם. משה מ. שבת, חשיבותו של אוסף הארכיון של יהודי עיראק. מאמר וקטלוג של עשרות פריטי הארכיון, המכיל מידע שלא קיים באתר ה-IJA, המראה בעליל כי מדינת עיראק גזלה אותם מבעליהם. משה צבר, מאבק חוצה יבשות להצלת אוצרות יהודי בגדד - אוצרות אבותינו בסכנה, "הדרך", גיליון 54, 30 באוגוסט 2018 מכתב הרב יוסף לשגריר ארצות הברית בישראל. במכתב פונה הרב הראשי לישראל לשגריר ארצות הברית בישראל בבקשה למנוע את החזרת הארכיון לידי הממשלה העיראקית. מכתב חבר הכנסת מיכאל מלכיאלי לראש ממשלת ישראל. במכתב פונה חבר הכנסת לראש-ממשלת ישראל בבקשה למנוע את החזרת הארכיון לידי הממשלה העיראקית. אריאל כהנא, חברי קונגרס: למנוע החזרת הארכיון היהודי לעיראק, ישראל היום, 3 בספטמבר 2018 הארכיון הדיגיטלי של פריטים שנסרקו הודעה של הארכיון הלאומי האמריקאי על הצגת פריטים מהאוסף (באנגלית) Experts at odds on archive's legal standing - על הסוגיה המשפטית של החזרת הארכיון לעיראק, אתר Point of No Return. (באנגלית) ד"ר אדי כהן, ארכיון יהודי עיראק - לישראל, באתר ישראל היום, 16 בספטמבר 2017 איתמר צור, 'מסמכים יהודיים לישראל, לא לעיראק', באתר ערוץ 7, 18 בספטמבר 2017 קרול בצרי, אדריאנה דיוויס, JTA, אבסורד: הרכוש היהודי הגזול יוחזר לעיראק?, באתר ישראל היום, 31 בינואר 2021 Iraqi Jewish Archives - אתר שמוקדש לארכיון ולמאבק לא להחזירו לממשלת עיראק (באנגלית) Moshe M. Shabat, Importance of the Iraqi Jewish Archive collection. Article and Catalog which holds information, that does not appear in the IJA website, about dozens of items from the IJA archive with clear community affiliation, which clearly shows that the State of Iraq stole these items from their owners. U.S. Senator Charles E. Schumer, State Department once again unwisely plans to return confiscated Judaica Collection to Iraq. Deal struck on Iraqi-Jewish archive, Point Of No Return, May 15, 2014. Edward Rothstein, The Remnants of a Culture’s Heart and Soul: Iraqi Jewish Documents at the National Archives, הניו יורק טיימס, November 10, 2013. יניב פוהורילס, האוצר היהודי שהוחבא על ידי סדאם חוסיין, באתר ynet, 27 באוגוסט 2023